Varsinaiset kotkat

Varsinaiset kotkat (Aquilinae) on haukkojen heimoon kuuluva petolintujen alaheimo. Kaikille ryhmän lajeille yhteinen piirre on varpaisiin asti höyhenpeitteiset nilkat. Jalat ja nokka ovat voimakkaat. Varsinaisten kotkien koko vaihtelee isosta ja voimakkaasta gasellikotkasta hyvin pieneen uudenguineanpikkukotkaan (Hieraaetus weiskei), joka on maailman pienin kotkalaji. Lajeja tavataan erilaisissa elinympäristöissä ympäri maailman, mutta ne ovat yleisimpiä Vanhassa maailmassa. Puolet lajeista elää metsissä tai metsäseuduilla, toinen puoli avomailla, minkä lisäksi on näiden välimuotoja. Ryhmä onkin kaikista kotkaryhmistä laajimalle levinnein. Varsinaisten kotkien ravintoon kuuluvat lajista riippuen erilaiset nisäkkäät, linnut ja sammakot.

 Suvut 
 Kotkat Aquila
 Kiljukotkat Clanga
 Pikkukotkat Hieraaetus
 Ictinaetus
 Lophaetus
 Lophotriorchis
 Aasianjalokotkat Nisaetus
 Polemaetus
 Jalokotkat Spizaetus
 Stephanoaetus

 Lähteet 

Luokka:Haukat